ฟาโรห์
เจ้าเป็นใคร
ฟาโรห์
แสดงตัวออกมา
เจ้าจะล่มสลาย
ข้าคือผู้ทำลาย
อาณาจักรของเจ้าจะล่มสลาย
ข้าคือผู้ทำลาย
ฟาโรห์
เหล่าทวยเทพ
นี่มันอะไรกัน
ข้าคือผู้ทำลาย
นายท่าน
นายท่าน เป็นอะไรหรือเปล่า
ข้าฝันไป
ข้าถูกความมืดห้อมล้อม
เงาของชายคนหนึ่ง
เฮมาน สั่งคนออกลาดตระเวนตามท้องถนน
มีฆาตกรอยู่ในหมู่พวกเรา
ขอรับ ฝ่าบาท
(เรื่องราวของโมเสส)
(ตอนที่สอง ภัยพิบัติ)
ในช่วงราชวงศ์ใหม่
เมื่อเรื่องราวของการอพยพอาจเกิดขึ้น
ชาวอียิปต์นั้นบูชาเทวดาพหุเทพหลายองค์
บางองค์มีหัวเป็นสัตว์ บางองค์มีหัวเป็นคน
ที่แสดงออกถึงแง่มุมต่างๆ ของโลกธรรมชาติ
ที่สามารถนำมาใช้ประโยชน์ และรับใช้ประชาชนอียิปต์ได้
ฟาโรห์ถูกมองว่าเป็นคนกลาง
ระหว่างผู้คนกับเหล่าเทพเจ้า
(ดร. โมนิก้า ฮันนา รศ. วิทยาลัยโบราณคดี และ มรดกทางวัฒนธรรม)
พวกเขาก็เลยถึงขั้นสร้างรูปปั้นที่มีหูใหญ่ๆ
ซึ่งหมายถึงว่าพวกเขาสามารถได้ยินประชาชน
และสวดภาวนาต่อพระเจ้าสิ่งที่ผู้คนขอ
ฟาโรห์เป็นสิ่งมีชีวิตกึ่งเทพ
พูดง่ายๆ ก็คือ เขาคือพระเจ้าบนโลก
เขาเป็นตัวกลาง ระหว่างโลกมนุษย์กับโลกศักดิ์สิทธิ์
ความขัดแย้งที่แท้จริงของหนังสืออพยพ ไม่ได้เกิดขึ้นระหว่างโมเสสกับฟาโรห์
ก็ใช่ประมาณนึง แต่ที่จริงมันเกิดขึ้น ระหว่างพระยาห์เวห์ของอิสราเอล
กับเหล่าเทพเจ้าของอียิปต์
นั่นคือความตึงเครียดที่แท้จริง
และใครจะมีสิทธิ์ในชาวอิสราเอล
พวกเขาจะรับใช้เหล่าฟาโรห์ในฐานะทาส
หรือจะรับใช้พระเจ้ายาห์เวห์ในฐานะผู้สักการะ
(โกเชน)
เจ้าจะต้องกลับไปอียิปต์
ฟาโรห์ไม่มีวันปลดปล่อยพวกฮีบรู
เขาจะขัดขืนและเราจะลงโทษเขา
มันเป็นของบรรพบุรุษของเรา โจเซฟ
ซึ่งเป็นบุตรของเจค็อบ
ซึ่งเป็นบุตรของไอแซค
ซึ่งเป็นบุตรของอับราฮัม
โมเสสเพิ่งจะมารับรู้ ตัวตนชาวอิสราเอลของเขา
ในช่วงหลังของชีวิต
ฉันว่าเขาเป็นลูกผสม ระหว่างคนอียิปต์กับอิสราเอล
และการที่เขารู้จักอิสรภาพ
เติบโตมาในอิสรภาพ
ทำให้เขาเข้าถึงความหมายของอิสรภาพ
ผู้กอบกู้ชาวอิสราเอลต้องเป็นใครสักคน
ที่ไม่ได้อยู่ตรงกลางของความทรมานนั้น
เพราะคนที่อยู่ในนั้น
คัมภีร์ไบเบิลอธิบายพวกเขา ว่าขาดแคลนซึ่งจิตวิญญาณ
พวกเขานึกภาพชีวิต ที่แตกต่างไปจากชีวิตปัจจุบันไม่ออก
มันต้องเป็นคนที่มองเห็นโลกที่ใหญ่กว่า
คนที่อยู่ในราชสำนักของฟาโรห์
(พีราเมส เมืองหลวงแห่งอียิปต์)
มันไม่ใช่แค่ว่าโมเสสจะต้องไปต่อกรกับฟาโรห์
ผู้ปกครองที่ไร้ความยุติธรรม แต่เขาได้รู้จักคนๆ นี้อย่างใกล้ชิด
เขาถูกเลี้ยงมาในครอบครัวนี้ มีความสัมพันธ์
มันก็เลยมีมิติทางการเมือง
กับมิติทางชีวิตส่วนตัวที่พัวพันกันอยู่
เขามีอะไรให้เสี่ยงเยอะ
เขาได้รับมอบหมายให้ปลดปล่อยประชาชน
มันก็เลยไม่ใช่แค่โชคชะตาของเขาเองแล้ว
แต่เขาได้รับมอบหมายให้ทำงานอันใหญ่หลวงนี้
หยุด
ข้าต้องการพบเจ้าหญิงบิเทียห์
ไปได้แล้ว ไอ้บ้านนอก
จับเขาไว้
ข้าชื่อโมเสส
บอกองค์หญิงว่าลูกชายของพระองค์กลับมาแล้ว
เขาอยู่ไหน
เปิดเดี๋ยวนี้เลย
เขาอยู่นั่น
องค์หญิง
ออกไปก่อน
โธ่ ลูกรัก
ที่นี่ไม่ปลอดภัยสำหรับลูก
แม่รู้ว่าลูกไม่ได้ฆ่าชายคนนั้น
แต่มันยังมีคนที่จะลงโทษลูก
ลูกต้องออกจากเมืองเดี๋ยวนี้
ข้ารู้แล้ว
ข้ารู้แล้วว่าเกิดอะไรขึ้นตอนที่ข้าเป็นเด็ก
ข้ามีพี่ชาย
พี่สาว
และแม่คนแรกของข้า
แม่...
เสียลูกไปคนหนึ่ง
ตายในครรภ์
แม่คิดว่าจะไปกระโดดน้ำตายในแม่น้ำไนล์
แต่แม่น้ำก็มอบชีวิตใหม่ให้
มอบลูกมาให้แม่
ธิดาของฟาโรห์พร้อมกับเหล่านางกำนัล
มาที่แม่น้ำไนล์ และนางก็ได้ยินเสียงร้องไห้
และนางก็เห็นเรือลำน้อยๆ
นางยื่นแขนออกไปและแขนนางก็ยืดออก
ยาวขึ้นเท่าตัวแล้วก็ยืดออก มันยื่นออกไป
นางลากเรือนั้นเข้ามาแล้วก็เปิดดู
และอีกครั้ง แสงสว่างจ้ามาก
พอได้เห็นเด็กคนนี้
และนางก็รู้ทันทีว่านี่เป็นทารกชาวฮีบรู
เจ้าน่ารักมาก
- หนึ่งในเด็กฮีบรูเหรอ - อย่าพูดแบบนั้นอีกนะ
เขาคือของขวัญ
ใช่
ใช่ เจ้าคือของขวัญ
แต่องค์หญิง จะเก็บเขาไว้ไม่ได้นะเพคะ
คิดให้ดีก่อนจะมาสั่งข้าให้ทำอะไร
เราจะพาเขาไปที่วัง
ไม่มีใครรู้การสูญเสียของข้า
นี่จะเป็นลูกของข้า
แล้วถ้าบิดาขององค์หญิงรู้ล่ะเพคะ
เรามีความลับ
ด้วยกัน
เราเรียกเขาว่าโมเสส
เกิดจากน้ำ
โมเสสของข้า
ชื่ออียิปต์หรือเพคะ
สำหรับเจ้าชายอียิปต์
ธิดาของฟาโรห์ตั้งชื่อทารก
ที่เธอช่วยขึ้นมาจากแม่น้ำไนล์ว่าโมเสส
หรือโมแชในภาษาฮีบรู
มีเรื่องที่เล่ากันเกี่ยวกับเจ้าหญิงแห่งอียิปต์
ผู้ซึ่งไม่รู้ภาษาฮีบรู
และคงไม่มีเหตุผล ที่จะตั้งชื่อเด็กคนนี้เป็นภาษาฮีบรู
เราก็เลยได้มาเจอกับตำนานอันอลังการนี้
ที่ว่าผู้ปลดปล่อยชาวยิวผู้ยิ่งใหญ่
ปรากฏตัวขึ้นในอียิปต์ แล้วบอกว่า "พระเจ้าส่งข้ามาปลดปล่อยพวกเจ้า"
แต่ชื่อเขากลับเป็นภาษาอื่น
มันก็คงเหมือนแบบ ถ้าวันนี้เขาโผล่ขึ้นมาในชุมชนชาวยิว
แล้วเขาชื่อว่าคารีม หรือแมรี่เจน
หรือสักอย่างที่ชัดเลยว่ามาจากวัฒนธรรมอื่น
โมเสสถูกเรียกตามชื่อที่ธิดาของฟาโรห์ตั้งให้
การวิเคราะห์ข้อความในคัมภีร์ไบเบิล ตามหลักศาสนายิวจึงพยายามนำสองอย่างนี้
มาประสานกัน
และบอกว่าเจ้าหญิง บัต ฟาโรห์ บุตรสาวของฟาโรห์
ถูกรับเป็นบุตรบุญธรรมโดยพระเจ้า ในฐานะบุตรสาวของพระเจ้า
บัต ยาห์ "บิเทียห์" บุตรสาวของยาห์
บุตรสาวของพระเจ้าฮีบรู
ทีนี้ ไม่มีคนอื่นนอกจากนี้ ที่ถือว่าเป็นบุตรสาวของพระเจ้า
ไม่มีใครอื่น
ชื่อนี้มีเอกลักษณ์มาก บัตยาห์
ข้าต้องการให้ท่านช่วยอีกครั้ง ท่านแม่
มันคือเรื่องจริง
ข้าฆ่าชายคนนั้นจริงๆ
ไปซะ
- เดี๋ยวนี้เลย - มิได้ขอรับ
ข้าถูกสั่งให้กลับมา
ถูกสั่งเหรอ
ใครสั่ง
พระเจ้า
พระเจ้าองค์ไหน
พระเจ้าองค์เดียวกับที่พาข้ามาให้ท่าน
พระเจ้าของชาวฮีบรู
พระองค์สั่งให้ข้าพาคนของข้าไปสู่อิสรภาพ
พาพวกเขากลับไปยังบ้านเกิด ณ คานาอัน
เขาจะไม่มีวันมอบอิสรภาพให้คนพวกนั้น
ฟังข้า พรุ่งนี้เป็นวันเกิดของเจ้าชาย
ฟาโรห์ไม่อาจปฏิเสธ ความปรารถนาของราษฎรในวันนั้นได้
โมเสส ฟังแม่นะ
น้องชายแม่เขามีความฝัน มีลางสังหรณ์
มีการจับกุมคนหลายร้อยคน
พวกที่ถูกจับถูกทรมาน
แม่ไม่เคยเห็นเขาเป็นแบบนี้มาก่อน
ออกไปจากเมืองเดี๋ยวนี้
ถึงไม่ได้เจอลูกอีกแม่ก็อยู่ได้ ตราบใดที่รู้ว่าลูกยังไม่ตาย
ระวังอย่าให้ใครเห็นนะ
จะให้ฟาโรห์รู้ไม่ได้ว่าลูกกลับมา
สัญญาสิ
มันไม่ค่อยเข้ากับเจ้า
ไม่จริงเลย ออกจะเข้า
เข้าจะตาย นี่เป็นเสื้อคลุมขององค์ศาสดา
พอแล้ว
เมียข้าพูดถูก ข้าไม่คู่ควรกับเสื้อผ้าพวกนี้
เราเป็นผู้ที่เราเป็น
และผู้ที่เราจะเป็น
ยกโทษให้ข้าด้วย พระองค์
ศรัทธาของเจ้าอยู่ที่ไหน โมเสส
ข้ากลัว
จะมีสัญญาณสามประการ ที่พิสูจน์ให้ฟาโรห์เห็นว่าเราคือพระเจ้า
หากเจ้ามีศรัทธา
เราจะมอบให้เจ้าเพื่อเปิดเผย
แล้วถ้าข้าล้มเหลวล่ะ
ถ้าดวงอาทิตย์หรือดวงจันทร์กังขา
พวกมันก็คงจะดับสูญทันที
ผมคิดว่าความสัมพันธ์ระหว่างโมเสสกับพระเจ้า นั้นแท้จริงมาก
แบบว่า "โอเค พระเจ้า คุณบอกให้ผมทำแบบนี้
แต่ทีนี้ ผมรู้สึกแบบนี้"
"ผมมีคำถามจะถาม ผมมีปัญหานิดหน่อย"
ในเรื่องราวของโมเสสในคัมภีร์อัลกุรอาน
พระเจ้าขอให้เขาทำสิ่งยากเย็นเหลือเกินพวกนี้
เพราะพระองค์รู้ว่าพระองค์ทำเองไม่ได้
ดังนั้นในหลายๆ ด้าน
ฉันคิดว่าผู้ที่ศึกษาคัมภีร์อัลกุรอาน ผู้ที่ฟัง
ก็ถูกขอให้ลองสวมบทบาทนี้
แล้วพูดว่า "จุดมุ่งหมายใหญ่ในชีวิตฉันคืออะไร"
"แล้วฉันจะสร้างสายสัมพันธ์ ที่ไว้เนื้อเชื่อใจได้กับพระเจ้า
กับพลังอันยิ่งใหญ่นี้ ที่จะช่วยพาฉันไปตลอดรอดฝั่งได้ยังไง"
วันนี้ข้าให้เกียรติวันเกิดอายุ 18 ของลูกชายข้า
และตามธรรมเนียมปฏิบัติ
ข้าปรารถนาที่จะแบ่งปันพรของวันมงคลนี้
กับประชาชนที่รักของข้า
ใครในที่นี้ต้องการขออะไรจากข้า
ให้เราเข้าไป
แสดงให้พวกเขาเห็น
- เจ้าก็ได้ยินที่พระราชาตรัส - ไม่ใช่สำหรับพวกเจ้า
จะมีสัญญาณสามประการ ที่จะพิสูจน์ให้ฟาโรห์เห็นว่าเราคือพระเจ้า
มันคือสัญญาณ
พระเจ้ามอบสัญญาณสามประการให้กับโมเสส
เพื่อที่ว่าโมเสสจะได้มีอะไร
ที่น่าเชื่อถือได้ติดตัวไปด้วย
เขาจำเป็นจะต้องทำให้คนเชื่อเขา
เขาถูกสั่งว่า "เอามือล้วงเข้าไปในเสื้อคลุม"
แล้วพอเขาเอามือออกมา มือเขาก็เป็นขี้เรื้อน
อย่างกับความตาย
เจ้า
เขาจะพูดแล้ว
โมเสส
เจ้ากลับมาแล้ว
รู้จักกันด้วย
แต่งตัวเหมือนขอทาน
เหมือนฆาตกรด้วยซ้ำ
เดาว่าเจ้าคงมาขอรับอภัยโทษ ภายใต้การคุ้มครองของวันพิเศษนี้
ข้าเลือกที่จะ...
อภัยโทษให้
โทษในคดีฆาตกรรมถูกยกไป
สิ่งที่มีค่าที่สุดในโลกคืออิสรภาพของมนุษย์
เราขอให้ท่านมอบสิ่งนี้ให้เรา
ข้าก็ให้ไปแล้วไง
ปล่อยผู้คนของข้า
- คนของเจ้าเหรอ - ชาวฮีบรู
พวกฮีบรูเหรอ
เจ้าไม่ใช่คนฮีบรู
ทำไมถึงแอบอ้างว่าเป็นสามัญชน
ขอร้องล่ะ ให้เราไปที่ทะเลทราย เราจะได้บูชาพระเจ้าของเรา
พระเจ้าของเรางั้นเหรอ
บอกข้าซิ ท่านขุนนางใหญ่ เราเคยได้ยินเรื่องของพระเจ้าชาวฮีบรูหรือไม่
เขาอยู่ในคัมภีร์ประจำวันไหม
ไม่เลย นายท่าน
เขาเคยถูกเอ่ยถึงในคัมภีร์มรณะหรือเปล่า
ไม่เลย นายท่าน
งั้นเขาเป็นใคร
เขาเป็นเทพที่สร้างปาฏิหาริย์ได้
- ข้าเคยเห็นมากับตา - แสดงให้ข้าเห็น
แสดงให้ข้าเห็นว่าเทพของเจ้านี่ทำอะไรได้บ้าง
งูเป็นหนึ่งในเทพเจ้าของชาวอียิปต์
ยูโรโบรอส
มันถูกโยงเข้ากับแม่น้ำไนล์
นี่คือไม้เท้าวิเศษที่เขาเปลี่ยนให้เป็นงูได้
เปลี่ยนมันให้เป็นสัญลักษณ์ของอียิปต์
จอมเวท
แสดงเวทมนตร์ที่แท้จริง
ชาวอียิปต์ขึ้นชื่อเรื่องเวทมนตร์
ถ้าคุณอยากจะแสดงสัญญาณ ถ้าคุณอยากจะเหนือกว่าคนอียิปต์
คุณต้องเหนือกว่าพวกเขา ในสิ่งที่พวกเขาเชี่ยวชาญ
และสิ่งที่พวกเขาถนัดก็คือเวทมนต์
เวทมนต์ของอียิปต์ หรือที่พวกเขาเรียกว่า "เฮกา"
มันคือคำที่เขียนหรือคำที่พูดกันมากกว่าอย่างอื่น
นั่นคือที่มาของพลังหรือกำลังศักดิ์สิทธิ์นี้
ในเชิงสัญลักษณ์แล้ว งูตัวนี้
กำลังกลืนกินราชวงศ์อียิปต์ พลัง อำนาจ
เพราะเหล่าฟาโรห์ อย่างน้อยก็ในสมัยนั้น
ใส่ที่ครอบศีรษะที่เป็นรูปงูเห่า
ฝ่าบาท นี่เป็นมากกว่าเวทมนต์
ชายผู้นี้รับใช้พระเจ้าที่ยิ่งใหญ่กว่าของเรา
จับเขา
- น้องข้า... - เงียบเถอะ
ไม่รู้สิ
เราขอแค่สามวัน
ทำไมข้าต้องฟังพระเจ้าของพวกเจ้าด้วย
เขายึดเมืองอะไรได้บ้าง
เขาชนะศึกอะไรมาบ้าง
- ใช่ - ใช่
เขาได้สร้างสวรรค์ โลก และทุกอย่างในนั้น
โกหก
ข้าคือเจ้าแห่งโลก
ผู้เป็นที่รักของเหล่าทวยเทพ ผู้สร้างตัวข้าและแม่น้ำไนล์
ไม่ พระเจ้าที่แท้จริงมีเพียงหนึ่งเดียว
และพระเจ้าองค์นี้ พระเจ้าของข้า ก็สร้างท่านขึ้นมา
ข้าไม่เคยได้ยินพระเจ้าองค์นี้
เขาต้องพูด
ในนามของข้าและลูกชายของข้า
ข้าขอขอบคุณราและไอซิส สำหรับการแสดงที่ไม่คาดคิดนี้
ซึ่งได้สร้างความบันเทิงอย่างยิ่ง
เอาไอ้โง่พวกนี้ไปให้พ้นหน้าเรา
ออกไป
นิสัยของฟาโรห์ที่ผมว่าน่าเสียดายที่สุดเลย คือความเย่อหยิ่งของเขา
ซึ่งจับเข้ามาวางในจุดที่ตรงข้ามกับโมเสส ได้อย่างพอดีมาก
เพราะนิสัยของโมเสสที่ถูกอธิบายไว้ อันดับหนึ่งเลยคือความอ่อนน้อมถ่อมตน
มันก็เหมือนเอาความเย่อหยิ่ง กับความถ่อมตนมาแผ่ให้ดู
เราแสดงให้เห็นแล้ว
พวกเขาเห็นพลังของพระเจ้าเรา ด้วยตาของพวกเขาแล้ว
ข้ารู้จักเขาดี เรามั่นใจอะไรไม่ได้
ออกไป
เจ้าน่าจะได้เห็นสีหน้าของฟาโรห์
- ฟังข้านะ - จากนั้น...
พระเจ้าบอกข้าว่าฟาโรห์จะขัดขืน และพระองค์ก็จะลงโทษเขา
ฟาโรห์ขัดขืนจริง แต่ทว่าพระองค์ก็ไม่ได้ลงโทษเขา
เข้าใจไหม
บอกข้าทีเรื่องการเกิดของเอลีเซอร์
อะไรนะ
พี่น้องข้าแล้วก็ทุกๆ คน
บอกว่าลูกคนที่สองจะคลอดง่ายกว่าคนแรก
บอกมาว่าจำอะไรได้บ้าง
มันนานกว่าสามวัน
ข้ามั่นใจว่าจะเสียเขาไป
และจะเสียเจ้าไปด้วย
แต่แล้วมันก็ไม่ได้เกิดขึ้น
พระเจ้ายังไม่ได้ลงโทษอาของเจ้า
แต่มันอาจจะใช้เวลานานกว่าที่เจ้าคิด
มันอาจจะยากขึ้น
มากจนทำให้เจ้าหอนใส่ดวงดาว เหมือนที่ข้าทำ
มันขึ้นอยู่กับพระเจ้าแล้วล่ะ
คนพวกนี้ชื่นชมเจ้า
ข้าเป็นใครกันจะมานำพวกเขา
เจ้าคือคนที่ได้คุยกับพระเจ้า
คนนั้นแหละ
ไม่มีแม้แต่สักวันที่ผ่านไป
ที่ผมจะไม่รู้สึกในลักษณะใดลักษณะหนึ่ง
ไม่มั่นใจหรือกังวลเกี่ยวกับอะไรสักอย่าง หรือรู้สึกว่าไม่ดีพอ
ผมก็นึกถึงโมเสสและจุดอ่อนทั้งหมดของเขา
แต่ก็อีกแหละ เขามีประวัติ อดีตไม่ดี
อยู่แบบหลบๆ ซ่อนๆ มา 40 ปี แล้วพระเจ้าก็เลือกเขา
"เราจะใช้เจ้า"
เรื่องราวของโมเสสนั้นเข้าถึงได้ง่าย
เพราะอะไรที่เราเป็น เขาก็เป็น
ไม่ว่าจะคำถามที่เขามี หรือการโต้ตอบกับพระเจ้า
แบบ "พระเจ้า คุณจำผิดคนแล้ว"
เจ้าทรยศข้ามาตลอดเวลาที่ผ่านมา
หลังจากที่ข้าสูญเสีย ข้าคิดว่าเขาเป็นของขวัญจากเหล่าทวยเทพ
เจ้าคงจะเป็นบ้าไปแล้ว ถึงได้โกหกท่านพ่อของเราแบบนั้น
พ่อเราสั่งให้ฆ่าเด็กฮีบรูผู้บริสุทธิ์
นั่นต่างหากที่บ้า
สิ่งที่น่ารังเกียจ
การขัดคำสั่งของเขานำคำสาปมาสู่เรา
ข้าได้เห็นสิ่งที่เจ้ายังไม่เห็น
ถ้าอยากจะหารือกับพวกคนทรยศล่ะก็
ข้าก็จะจัดให้ในคุก
ข้าอธิบายพลังที่เขาแสดงให้เราเห็นวันนี้ไม่ได้ เจ้าอธิบายได้ไหมล่ะ
เจ้าเป็นสายเลือดของข้า
สายสัมพันธ์ระหว่างเรา ไม่มีวันแตกสลาย
แล้วแต่เจ้าแล้วล่ะ
เจ้าภักดีผู้ใด
กรรมกรต่ำต้อยคนหนึ่ง หาได้เป็นภัยต่ออาณาจักรของท่านไม่
ข้าจะจัดการประหารเขา
ข้าจะไม่ยอมถูกยั่วยุให้ตัดสินใจผิดๆ
คนพวกนี้พูดแทนชาวฮีบรู เราไม่ควรทำให้พวกมันกลายเป็นผู้เสียสละ
มีอีกวิธีหนึ่ง
คนที่มีเวลาไปเที่ยวทะเลทราย
คงทำงานไม่หนักพอ
จากนี้ไป
ชาวฮีบรูจะไม่ได้รับฟางไปทำอิฐอีกต่อไป
พวกเจ้าจะต้องขุดหาฟางด้วยตัวเอง
โดยให้ได้ผลผลิตเท่าเดิม
พวกเราตายแน่แบบนี้ ตายแหงๆ
อาณาจักรนี้ไม่มีที่สำหรับคนอู้งาน
พวกเจ้าจะต้องทำงานหนักขึ้น
- เราทำงานกันหนักมาก - ไม่มีใครทำงานหนักเท่าเราแล้ว
ที่นี้ก็ได้เห็นผลลัพธ์ของความโง่เขลานี่แล้ว
หวังว่าพระเจ้าของเราจะเฝ้าดูเจ้าอยู่และตัดสิน
ข้าต้องทำยังไง
อะไรนะ ไม่สนใจคำสั่งของพระเจ้าเหรอ
เปล่า เจ้าควรจะต้องได้ทนทุกข์
อย่างที่พวกเราต้องทนทุกข์ ก่อนที่เจ้าจะมานำพวกเรา
ตอนนี้ก็ถึงเวลาเจ้าแล้ว
พระเจ้าจะเรียกร้องสิ่งที่พระองค์ต้องการ
และฟาโรห์ก็จะทำให้เหมืองหินนี่ เป็นหลุมศพของเรา
หน้าไม่อาย
หน้าไม่อายกันทุกคน
สี่ร้อยปีที่ต้องตรากตรำ กลางดินกลางทรายยังไม่พอ
พวกเจ้าอยากได้ฟาโรห์เป็นเจ้านายเหรอ
เจ้าแห่งความทุกข์เหรอ
พวกเจ้าจะเป็นอิสระจากเจ้านายคนไหนล่ะ
เราต้องต่อสู้เพื่ออิสรภาพ
ยอมเสี่ยงทุกอย่าง
- ใช่ - ใช่
อิสรภาพไม่ได้ได้มาโดยง่าย ต้องช่วงชิงมา
- ใช่ - ใช่
ฟังโมเสส
ให้เขานำเราไป
- ใช่ - ใช่
โมเสส
แม่ ศิปโปราห์
- โมเสส - แม่
แม่
ช่วยด้วย
ไปกันเถอะ
เราเป็นผู้ที่เราเป็นและผู้ที่เราจะเป็น
ข้าไปหาฟาโรห์และทำตามที่ท่านสั่ง
แล้วชีวิตก็อเนจอนาถ
จำไว้ว่าเราเป็นใคร โมเสส
ไปคุยกับฟาโรห์ตอนเช้า เมื่อเขาเดินเทียบแม่น้ำไนล์
ทำไม ฟาโรห์ไม่มีวันปล่อยพวกเราไปหรอก
ทำตามที่เราบอก
ไปกับแอรอน
ใช้ไม้เท้าเจ้าให้เป็นประโยชน์
จงศรัทธา โมเสส
แม่
ข้าเอง
- ข้าเอง โมเสส - ลูก...
พระเจ้ามาที่นี่
เส้นทางถูกกำหนดไว้แล้ว ลูกเอ๋ย
ชี้ทางให้พวกเขา
ไม่ว่าทางนั้นจะพาไปที่ไหน
ข้าจะทำ
ข้าจะทำ แม่ ข้าจะทำ
(แม่น้ำไนล์)
"พระเจ้าตรัสกับโมเสสว่า
หัวใจของฟาโรห์นั้นแข็งกระด้าง"
"เขาปฏิเสธที่จะปล่อยประชาชนไป"
"ไปคุยกับฟาโรห์ตอนเช้าเมื่อเขาไปที่แม่น้ำ
และเจ้าจะยืนรอพบเขาอยู่บนฝั่งแม่น้ำ"
"และไม้เท้าที่เจ้าทำให้กลายเป็นงู
เจ้าจะกำมันไว้ในมือให้แน่น
จับเขา
กลัวเรามากจนไม่ยอมให้เราพูดเลยเหรอ
เรามาที่นี่เพื่อถามท่านอีกครั้ง
ให้เราไปที่ทะเลทราย เราจะได้สักการะพระเจ้าของเรา
พระเจ้าที่ส่งฆาตกรมาพูดแทนน่ะเหรอ
ถ้าจำเป็น ข้าก็จะไปพร้อมมือเปื้อนเลือดอีก
เจ้าขู่ข้าหรือ
อย่ามองว่าการปล่อยเราไปคือจุดอ่อน
มันคือจุดแข็ง
กล้าบอกข้าเรื่องจุดอ่อนจุดแข็งงั้นหรือ
ข้าผู้เป็นนักรบเนี่ยนะ
ท่านคือผู้ที่ทำให้คนทั้งประเทศคุกเข่าลงได้
เรารู้ดี
แต่ท่านสามารถปกครองด้วยความรัก และได้รางวัลตอบแทนพร้อมกัน
เจ้าห่วงผลประโยชน์ของข้างั้นสิ
นี่คือถ้อยคำของเด็กที่ถูกเก็บมาเลี้ยงแทน
เด็กหลงทางคนนึงแต่งตัวมารับบทองค์ศาสดา
แล้วตอนนี้เจ้าก็อยู่ตรงหน้าข้าแล้ว...
ไร้ซึ่งความภักดีหรือคำขอบคุณ ต่อผู้ที่ให้เจ้าทุกสิ่งทุกอย่าง
จักรวรรดิอียิปต์สร้างเจ้าขึ้นมา
โมเสส พวกฮีบรูทำให้เจ้าสับสน
และพระเจ้าของเจ้า
เขาจะนำเจ้าลงนรก
ยลพลังแห่งพระเจ้าของข้า
พระเจ้าผู้ยิ่งใหญ่
ตอนนี้น้ำทั้งหมดในอียิปต์กลายเป็นเลือด
คนของท่านจะกระหายน้ำ
พวกเขาจะดื่มไวน์จนกว่าจะมีน้ำอีกครั้ง
แถมยังรู้สึกดีกว่าด้วย
คุณไม่มีโอกาสครั้งที่สอง ที่จะสร้างความประทับใจแรก
มันต้องเป็นสิ่งที่ดึงดูดความสนใจ
ของฟาโรห์ในอียิปต์
และส่งสัญญาณอย่างชัดเจนว่าพระเจ้านั้นจริงจัง
กับการปลดปล่อยนี้
เอาแม่น้ำไนล์มาเปลี่ยนให้เป็นเลือด
แทนที่จะเป็นแหล่งแห่งชีวิต
กลับกลายเป็นแหล่งแห่งความตาย
เราไม่มีปัญหาเรื่องน้ำที่นี่
ของเรามาจากแหล่งศักดิ์สิทธิ์
ภัยพิบัตินี้ที่แท้ก็คือ การแสดงพลังของพระเจ้าของอิสราเอล
เพื่อต่อต้านเทพเจ้าของอียิปต์
เพราะภัยพิบัติเหล่านี้ เป็นตัวแทนของเทพเจ้าอียิปต์
ตัวอย่างเช่น ภัยพิบัติแรกคือการทำให้แม่น้ำไนล์กลายเป็นเลือด
และแม่น้ำไนล์ก็คือชีวิตของอียิปต์
เทพเจ้าแห่งแม่น้ำไนล์คือฮาปี ซึ่งเป็นเทพที่มีลักษณะทั้งชายและหญิง
และเลือดของแม่น้ำไนล์
อาจเปรียบได้กับฮาปีที่บาดเจ็บ หรือแม้กระทั่งถูกฆ่า
ก็เลยมีเลือดเต็มไปหมด
เร็วเข้า
(อพยพ 7:24)
"ชาวอียิปต์ทุกคนต่างพากันขุดรอบแม่น้ำ เพื่อหาน้ำดื่ม...
เพราะพวกเขาดื่มน้ำในแม่น้ำไนล์ไม่ได้"
แม้แต่ฟาโรห์ก็ไม่ได้ดื่มน้ำเป็นเวลาถึงเจ็ดวัน
เขาเอาหญ้ามาเคี้ยว พยายามจะคั้นน้ำออกจากหญ้า
เพราะเมื่อใดที่เขาพยายามจะดื่มน้ำ มันก็กลายเป็นเลือด
มีอำนาจใหม่ปรากฏขึ้นในอียิปต์
และอำนาจเก่าก็กระวนกระวายใคร่รู้ ถึงขีดจำกัดของมัน
เสร็จหรือยัง
จวนแล้วพ่ะย่ะค่ะ ฝ่าบาท
ฝ่าบาท เจ้าหญิงอยากรู้ว่า
พระองค์จะพร้อมพูดกับพวกฮีบรูเมื่อไหร่
ให้รอไปก่อน
เสร็จแล้วพ่ะย่ะค่ะ ฝ่าบาท
ฟาโรห์ เรามาอย่างสันติเพื่อเจรจา
เจ้าวางยาแม่น้ำข้า
ไม่ใช่เรา
พระเจ้า
มันก็แค่กลเล็กๆ น้อยๆ ที่จอมเวทของข้าก็ทำได้
เจ้ารบกวนความสงบในอาณาจักรของข้า
มีบทลงโทษที่เหมาะสมเพียงหนึ่งเดียว
เขาคือลูกชายข้า
และเขามีความสำคัญต่อชาวฮีบรู
แม่น้ำกลับมาเป็นปกติแล้ว
จะทำให้แรงงานของเจ้ารู้สึกขมขื่น และปลุกระดมการกบฏไปใย
ในเมื่อเขาบอกว่าเป็นชาวฮีบรู
เขาก็จะถูกปฏิบัติเยี่ยงชาวฮีบรู
ให้พวกเขาทำงาน
กลเล็กๆ น้อยๆ
คัมภีร์อัลกุรอานบรรยายฟาโรห์ไว้ ถ้าเป็นภาษาอังกฤษก็คืออหังการ
และอหังการก็เป็นคำแปลที่สมบูรณ์แบบ เพราะมันสื่อถึงแก่นแท้
ของการที่คิดว่าตัวเองนั้นสูงส่ง
ครั้นเมื่อได้ยินคำพยากรณ์นี้ที่ว่า
อย่าได้เป็นเผด็จการในแผ่นดิน
และจงตระหนักว่า พระเจ้าทรงเป็นใหญ่เหนือสรรพสัตว์
เขาไม่ได้ยินข้อความนั้นจริงๆ
เพราะอัตตาของเขามันปิดหูอยู่
ทำให้ไม่ได้ยินที่โมเสสพูด
เร็วเข้า
ไปทำงานได้แล้ว
ไปทำงาน
- หยุดนะ - ไปทำงาน
เร็วเข้า
ทำงาน เร็วเข้า
เร็วเข้า
"ดูเถิด เราจะลงโทษดินแดนของเจ้าด้วยกบ"
(อพยพ 8:2-4)
เริ่มได้แล้ว
"แม่น้ำจะนำพากบมามากมาย
พวกมันจะขึ้นฝั่ง และเข้ามาในบ้านของพวกเจ้า"
"เข้าไปในห้องนอนของเจ้า บนเตียงของเจ้า
เข้าไปในบ้านของคนรับใช้ของเจ้า
เข้าไปในเตาอบและในอ่างนวดแป้งของเจ้า"
"และกบก็จะขึ้นมาบนร่างเจ้า
บนร่างคนของเจ้าและเหล่าคนรับใช้ของเจ้า"
ภัยพิบัติที่สองคือภัยพิบัติจากกบ
และกบพวกนี้ก็กำลังเพิ่มจำนวน
และมันก็บังเอิญว่าเทพแห่งความอุดมสมบูรณ์ ของอียิปต์คือเฮเคต
ในภาพจะเห็นว่ามีศีรษะเป็นกบ
ตอนนี้เราก็มีภัยพิบัติสองครั้งแรก
แล้วคำถามก็คือใครคุมแม่น้ำไนล์
ฮาปีหรือพระยาห์เวห์
ใครคุมเรื่องความอุดมสมบูรณ์ เฮเคตหรือพระยาห์เวห์
มีเรื่องเล่าเยอะแยะที่ว่ากบมารุมเมือง
มีคนนอนหลับอยู่ แล้วกบก็จะมาเกาะเต็มตัวไปหมด
ทั้งตัวมีแต่กบเกาะอยู่เต็มจนลุกขึ้นไม่ไหวด้วยซ้ำ
กำลังกินข้าวอยู่ดีๆ แล้วกบก็กระโดดเข้าปาก
มันคือหนังสยองขวัญฮอลลีวู้ดจริงๆ
คนคนหนึ่ง ไม่ใช่พระเจ้า
พวกนักมายากลก็ทำแบบเดียวกันได้
พวกเขาสามารถจำลองภัยพิบัติสองครั้งแรกได้ ซึ่งก็คือแม่น้ำไนล์และกบ
สิ่งที่พวกเขาทำไม่ได้ คือเปลี่ยนมันกลับคืนสู่ปกติ
คือพวกเขาสร้างความวุ่นวายโกลาหลได้ แต่สร้างความเป็นระเบียบเรียบร้อยไม่ได้
มีเพียงพระยาห์เวห์เท่านั้น ที่สร้างความเป็นระเบียบได้
"ฟาโรห์เรียกโมเสสกับแอรอนมาเข้าเฝ้า แล้วพูดว่า
(อพยพ 8:8 10 13-15)
สวดภาวนาต่อพระองค์ แล้วจงนำฝูงกบไปให้พ้นจากข้าและคนของข้า
และข้าจะปล่อยคนของพวกเจ้าไป เพื่อเป็นเครื่องสักการะต่อพระองค์"
"โมเสสตอบว่า
มันจะเป็นไปตามที่ท่านขอ
เพื่อที่ท่านจะได้รู้ว่า ไม่มีเทพองค์ไหนเทียบได้กับพระเจ้าของเรา"
"เหล่ากบตายในบ้านเรือน
ในลานบ้านและในทุ่งนา"
"พวกมันถูกกวาดมารวมไว้เป็นกองๆ ส่งกลิ่นเหม็นเน่าไปทั่วทั้งแผ่นดิน"
"แต่ครั้นฟาโรห์ได้เห็นว่าปัญหาคลี่คลาย
เขาก็ปิดใจและไม่ฟังโมเสสและแอรอน
อย่างที่พระเจ้าได้กล่าวไว้"
เมื่อภัยพิบัติสองครั้งแรกสิ้นสุด
ที่ปรึกษาของฟาโรห์หลายต่อหลายคน ต่างก็บอกเขาว่า "อย่าจำนน"
แต่แล้วสถานการณ์ก็พลิกผันอย่างรวดเร็ว
และหลังจากนั้นไม่นาน ที่ปรึกษาทุกคนก็บอกว่า
"พระองค์ต้องจำนน"
แต่เขาก็ไม่ได้ยิน
ตอนนี้เรามีเทพฮีบรูจากแดนไกล
ผู้ที่คนของเขาต้องตกเป็นทาส ซึ่งแปลว่าเขาอ่อนแอ
เดินเข้าไปในเขตแดนอียิปต์ แล้วก็ตั้งหน้าชก
อยู่สองสามยกแล้วก็ไม่ยอมหยุด
นี่มันอะไรกัน
เหา
เต็มไปหมดเลย
ชาวอียิปต์กลัวเหามาก
พวกเขาหมกมุ่นกับความสะอาด
พวกเขาจึงโกนขนบนร่างกายรวมถึงผม
แม้แต่ผู้หญิงก็จะไม่ไว้ผม ถ้าจะไว้ก็สั้น
แล้วก็จะใส่วิกแทน เพื่อไม่ให้เหามีที่อยู่บนร่างกาย
จุดมุ่งหมายของภัยพิบัติ คือเพื่อยกระดับสถานการณ์
เพื่อแสดงถึงความมุ่งมั่นไม่ลดละของพระเจ้า
และพระเจ้าก็จะลงโทษรุนแรงขึ้นเรื่อยๆ เพื่อให้ประสงค์ของท่านเป็นจริง
ไปให้พ้น
"พระเจ้าตรัสกับโมเสสว่า
ข้าจะส่งฝูงแมลงวันไป"
"ฝูงแมลงวันฝูงใหญ่ หลั่งไหลเข้าไปในวังของฟาโรห์"
"ทั่วทั้งอียิปต์ แผ่นดินถูกแมลงวันทำลาย"
จอมเวทของข้าสร้างฝูงแมลงไม่ได้
มันน่าหนักใจ
เขามีพลังที่เราไม่มี
ข้าไม่รู้จะทำยังไงดี
เขาบอกว่าเขามีเทพอยู่แค่หนึ่งองค์
หนึ่ง
เทพแค่หนึ่งองค์จะยิ่งใหญ่กว่าหลายองค์ได้หรือ
เราจะทำยังไงกับเขาดี
เจ้าคือผู้ปกครองที่แท้จริงเพียงหนึ่งเดียว
ชาวฮีบรูมีพระเจ้าเพียงองค์เดียว
เขาพูดผ่านชายเพียงคนเดียว
แยกชายคนนั้นออกจากคนของเขาซะ
ทำให้คนของเขาไม่ไว้ใจเขา
ว่าเขาไม่ใช่หนึ่งในพวกเขา
ฟาโรห์ประสงค์จะพูดกับเจ้า
จงไปที่ราชสำนักพระองค์เดี๋ยวนี้
พวกเราจะไปโดยพลัน
โมเสสเท่านั้น
โมเสส
มานั่งกับข้า
ดื่มไวน์สิ
อร่อยกว่าน้ำอีก
คิดถึงนี่ไหมตอนที่ต้องระหกระเหิน
ของหรูหราพวกนี้
ชีวิตในทะเลทรายก็มีข้อดีของมัน
คุณรู้สึกใกล้ชิดกับพระเจ้า
งั้น...
เราจะทำยังไงกันดี
โมเสส เวทมนต์ของเจ้าเอาชนะข้าได้
ข้ายอมแล้ว
บอกข้ามา เจ้าต้องการอะไร
เราบอกไปแล้ว
เราอยากไปที่ทะเลทราย เพื่อถวายเครื่องสักการะแด่พระเจ้าของเรา
เอาเลย
ไปถวายเครื่องสักการะ
แต่ทำในเมืองนี่แหละ
มันเป็นไปไม่ได้
ทุกอย่างเป็นไปได้
วิธีที่เราทำการบูชา
เป็นสิ่งที่น่ารังเกียจสำหรับคนของท่าน
ข้าจะสั่งคนของข้าให้อดทน
พวกเขาจะเชื่อฟัง
เราต้องการแค่สามวัน
ชายสองคน
เทพสององค์ที่มีมุมมองต่างกัน
ข้ายอมรับที่เจ้าเป็นคนฮีบรู
แต่เราเป็นครอบครัวเดียวกัน โมเสส
อียิปต์ก็เป็นของเจ้าเช่นกัน
นี่คือดินแดนของเจ้า
คนพวกนี้คือคนของเจ้า
พวกเขาต้องทนทุกข์
เราจะหาจุดที่พอใจกันทั้งสองฝ่าย
ดื่มไวน์สิ
เรามีเวลาสองวัน
สองวันเหรอ
เขายอมให้ข้าแค่นั้น
ไปกันได้แล้ว พวกเราทุกคน
สองวัน
แค่สองวันก็เพียงพอแล้วถ้าเราเดินทางข้ามคืน
กับพวกผู้หญิงและลูกๆ ของเราด้วยเนี่ยนะ
พวกเราทุกคน
อาจจะทำได้
โมเสสรู้จักทะเลทรายดี
แต่คนของเราไม่รู้
สำหรับหลายๆ คน นี่จะเป็นครั้งแรก ที่ได้ออกนอกเมืองโกเชน
พวกเขาจะหวาดกลัว
เราจะโน้มน้าวให้พวกเขาทำได้ยังไง
ข้าอุตส่าห์ทำให้เขายอมให้เราสองวัน
เขาเคยยอมให้อะไรมาก่อนบ้าง
คนของเราจะเป็นยังไงบ้างในทะเลทราย
ข้ารู้สึกว่าเรา...
พวกเขาชินกับการถูกจำกัดพื้นที่
พวกเขารู้จักความยากลำบาก แต่...
ไม่รู้จักการช่วยตัวเอง
ไม่รู้จักการปกครองตัวเอง
โมเสส มาเถอะ
ใกล้แล้ว
แม่
แม่ นี่ข้าเอง
ข้าเอง โมเสส
แม่รักลูกนะ โมเสส
อีกสองวันเราจะเดินทางแล้ว
แค่สองวัน
เราจะเป็นอิสระ
แม่จะเป็นอิสระ
แม่
- แม่ - ท่านไปแล้ว
ท่านยังอยู่ แม่
แม่
น้องชายที่รักของข้า ท่านจากไปแล้ว
พระอาทิตย์ขึ้นถึงจุดสูงสุดแล้ว
ได้เวลาแล้ว โมเสส
หยุดทำงาน
กลับบ้านไปแล้วรวบรวมคนที่เจ้ารัก
เราจะออกเดินทางสู่ทะเลทรายทันที
รับสั่งจากฟาโรห์
พวกเจ้าคงได้ยินว่าวันนี้พวกเจ้าสามารถหยุดงาน
เพื่อไปทำการบูชาในทะเลทรายได้
นี่คือเรื่องโกหก
ฟาโรห์ของเจ้าไม่ได้อนุญาต
พวกเจ้าจะต้องทำงานต่อไปวันนี้และพรุ่งนี้
- ฟาโรห์สัญญากับเราไว้ - พระองค์ไม่ได้ทำอะไรแบบนั้น
พระองค์สัญญากับเราให้เราไปได้ และเราก็จะไป
หยุดนะ
กลับไปทำงาน
ทุกคน กลับไปทำงาน
ช่างมันเถอะ มาเร็ว
กลับไปทำงานต่อ ช่างมัน
ท่านโกหกข้าอีกแล้ว
เจ้าคำนวณผิด
ข้าเชื่อคำสัญญาของท่าน
ข้าสมาคมกับเหล่าทวยเทพ
ข้าอยู่เหนือคำสัญญาใดๆ
ตอนนี้คนของเจ้าไม่ไว้ใจเจ้าแล้ว
ยังไงมันก็ต้องเกิดขึ้น
เจ้าไม่ใช่หนึ่งในพวกเขา โมเสส
พวกเจ้าอาจมีสายเลือดเดียวกัน แต่มีประโยชน์อันใด
เจ้าอยากจะเสนอพระเจ้าองค์เก่าให้พวกเขา
แต่คนของเจ้ารู้จักพระเจ้าองค์นี้เท่าไหร่กัน
เทียบกับฟาโรห์ของพวกเขา
ข้าดูแลพวกเขา
ข้าขอร้องโอซิริส ฮอรัส และไอซิส ให้พวกเขารุ่งเรือง
พวกเขาจะมีอาหารไหมถ้าไม่มีข้า
ไหนจะน้ำ
หลังคาคลุมหัวล่ะ
พระเจ้าไม่ได้สร้างเส้นทางให้ง่าย เพราะเราไม่เดินเส้นทางที่ง่าย
นั่นไม่ใช่ชีวิต
คุณเคยแบบได้รับบทเรียน แล้วก็คิดว่าคุณได้รับบทเรียน
แต่แล้วนาทีถัดมา อะไรๆ ก็เริ่มดีขึ้น
นาทีที่สิ่งต่างๆ เริ่มง่ายขึ้น คุณก็เริ่มจะลืมบทเรียน
คุณลืมสิ่งที่เคยถูกสอนมาไปแล้วใช่ไหม
แล้วอะไรล่ะที่จะทำให้เราเรียนรู้บทเรียนนั้น ความยากลำบาก
เราต้องหยุดมันเดี๋ยวนี้
- เราต้องสงบศึกกับฟาโรห์ - ไม่
ไม่สงบ
โมเสสพูดถูก
ยิ่งเราเล่นเขาแรงเท่าไหร่ เขาก็ยิ่งเล่นกลับแรงเท่านั้น
เขาเทียบไม่ได้กับพระเจ้า
ก็แค่ผมเส้นนึงที่ต้องถอน
แล้วทำไมเขาถึงยังไม่ถอนฟาโรห์ออกไปซะทีล่ะ
ไม่ก็พังประตู ฆ่าพวกผู้คุมให้หมด แล้วให้เราเดินออกไปอย่างอิสระ
ถ้าพระเจ้าของเรายิ่งใหญ่จริง ทำไมไม่ทำให้มันเสร็จๆ ไปเลย
ถ้าเราจะสร้างชาติของเราเอง
มันจะต้องใช้ความเข้มแข็ง
เจ้าคิดว่าพอเราได้อิสระภาพมา มันจะง่ายขึ้นงั้นเหรอ
ไม่เลย
มันไม่ง่ายเลยที่จะหยิบเอาที่ดินผืนนึงมา
สร้างอนาคตให้ตัวเอง
มันยากกว่าการสร้างวัด ยากกว่าสร้างวัดเป็นพันๆ แห่ง
และสิ่งเดียวที่เรามีไว้นำทาง ก็คือความแข็งแกร่งและแรงศรัทธา
นั่นคือเหตุผลที่เราถูกทดสอบ
เดธัน
บอกคนของท่านว่า "จงรอ จงทรมาน"
ฟาโรห์จะทรมานมากกว่านั้น
เป้าหมายหลักของภัยพิบัตินี้ก็คือฟาโรห์
และรองลงมา
ผมคิดว่ามันถูกออกแบบมาเพื่อชาวฮีบรู
เพราะผมคิดว่ามันถูกใช้เพื่อโน้มน้าว และแสดงให้พวกเขาเห็น
ว่าสิ่งที่กำลังเกิดขึ้น ไม่มีทางที่พวกเขาจะทำได้
ไม่มีทางที่พวกเขาจะสร้างขึ้นมาได้เอง
พวกเขาอยู่ที่นั่นมา 400 ปี
และพวกเขาก็ไม่สามารถหลีกเลี่ยงหรือหลบหลีก
จากการถูกทำให้เป็นทาสได้
กระนั้นพวกเขาก็เฝ้ามองพระเจ้าของพวกเขา ต่อสู้เพื่อพวกเขา
โดยพวกเขาไม่ต้องแม้แต่กระดิกนิ้ว
เราเป็นผู้ที่เราเป็นและผู้ที่เราจะเป็น
พระองค์
พรุ่งนี้
สัตว์เลี้ยงทุกตัวในอาณาจักรของฟาโรห์จะล้มตาย
แล้วจากนั้นฟาโรห์จะยอมไหม
ไม่ เขาเปลี่ยนไม่ได้
ข้าทำให้หัวใจของเขาแข็งกระด้าง
แต่พระองค์
ทำให้เขายอมอ่อนข้อจะไม่ดีกว่าหรือ
พระเจ้าตรัสกับโมเสสว่า "เราจะทำให้ใจของฟาโรห์นั้นแข็งกระด้าง"
คุณได้อ่านข้อความนั้น
พระเจ้าบอกว่าเขาทำให้ฟาโรห์มีใจแข็งกระด้าง
หมายถึงว่าเขาจะปล่อยให้คนอิสราเอลไปซะก็ได้
แต่เขากำลังส่งสัญญาณโดยการแทรกแซงฟาโรห์
และเปลี่ยนใจฟาโรห์
พระเจ้าตัดสินว่าอะไรจะเกิดขึ้น แม้ว่ามันจะขัดแย้งกันก็ตาม
ตามความเข้าใจของศาสนาอิสลาม หัวใจจะแข็งกระด้าง
ก็เมื่อมันยังคงเดินตามเส้นทาง แบบหลงทิศหลงทางอยู่
การตัดสินใจครั้งแล้วครั้งเล่า ต่อเนื่องกันเป็นเวลานาน
ที่พอมารวมตัวกันแล้วก็นำไปสู่การที่บุคคลหนึ่ง ถูกปิดกั้นจากการได้รับคำแนะนำ
นั่นคือกระบวนการทำให้หัวใจแข็งกระด้าง
ฉันนึกถึงการเปรียบเปรย กับการแพทย์แบบร่วมสมัย
คอเลสเตอรอลไม่ได้อยู่ดีๆ ก็มารวมกัน แล้วก็ทำให้คนๆ นึงหัวใจวาย
มันเป็นกระบวนการสะสมของไขมันในหัวใจ ที่เกิดขึ้นทีละนิดๆ
เขารู้ว่าจะมีผู้คนล้มตายแบบนับไม่ถ้วน
ผลพวงจากหัวใจที่แข็งกระด้างของเขา
ถึงกระนั้นเขาก็ถอยไม่เป็น
ผมคิดว่ามันสำคัญทั้งด้านศีลธรรมและจริยธรรม
ว่าไม่ว่าคุณจะเชื่อในความสามารถของมนุษย์
ในการไถ่โทษตัวเองและพัฒนาตัวเอง...
คือใครๆ ก็ชอบฟังเรื่องราวการไถ่บาปดีๆ
ผมคิดว่าพระเจ้ากำลังสอนเราว่า คนบางคนอาจจะนิสัยไม่ดีมากๆ
ชั่วสุดๆ ถึงขั้นที่ไร้ซึ่งความสามารถนั้น
"หากเจ้าปฏิเสธที่จะปล่อยพวกเขาไป
ก็จงดูเงื้อพระหัตถ์ของพระเจ้า บนฝูงวัวควายในทุ่ง
บนม้า บนลา บนอูฐ
บนวัวและบนแกะเถิด"
"โรคระบาดร้ายแรง"
มันเกิดขึ้นเมื่อไหร่
แค่ข้ามคืน
ไม่เอา โปรดลุกขึ้น
จะให้เห็นว่าเราโศกเศร้าเกินไปไม่ได้
นายท่าน
ธัญพืชมาส่งไม่ได้เมื่อเช้านี้
ไม่มีสัตว์ให้ลากเกวียน
พวกมันตายหมดแล้ว
ทั้งหมดเลยเหรอ
ทั้งหมดเลย ยกเว้นของพวกฮีบรู
วัวและม้าต่างล้มป่วย
เราไม่มีหลักฐานว่าเป็นเขา
ถอยไป
ฟาโรห์องค์นี้หมกมุ่นอยู่กับความรู้สึกที่ว่า ตัวเองนั้นยิ่งใหญ่
จนไม่มีที่ว่างให้ใครอีก
และความขัดแย้งในที่เกิดขึ้นในสมอง เมื่อทุกสิ่งทุกอย่างพังทลาย
และก็ยังคงเดินหน้าต่อ มันทำให้ผมนึกถึงฮิตเลอร์
ฮิตเลอร์ ในท้ายที่สุด
เขามุ่งมั่นกับภารกิจโลก ที่น่าสะอิดสะเอียนของเขา
จนเขามองไม่เห็นว่า อาณาจักรทั้งหมดของเขากำลังล่มสลาย
และในลักษณะเดียวกัน ผมคิดว่า
ผมคิดว่าฟาโรห์ไม่สามารถมองเห็นสิ่งที่เกิดขึ้น
เพราะเขาได้แต่มองเข้ามาที่ตัวเอง
ไม่ว่าจะมีกี่ปาฏิหาริย์ กี่สัญญาณ ฟาโรห์ก็ยังคงเชื่อว่าตัวเขาคือพระเจ้า
มีท่อนหนึ่งในคัมภีร์อัลกุรอาน
ที่ฟาโรห์พูดกับคนของเขา หรือรัฐมนตรีของเขาสักคนนึงว่า
"สร้างตึกสูงให้ข้า" อาจจะหมายถึงพีระมิด
"เพื่อที่ข้าจะได้ขึ้นไปบนฟ้า และเห็นพระเจ้าองค์นี้ของโมเสส"
และความหลงตัวเองนี้ก็ขึ้นไปถึงระดับที่ว่า เขาอยากขึ้นไปบนสวรรค์
เพื่อพบพระเจ้าที่โมเสสพูดถึง
เขาไม่อยากเชื่อว่า จะมีใครที่มีอำนาจมากกว่าเขา
และตายจากไข้รากสาด 37 ราย
เหาในพื้นที่ของสตรี
นำยอดทั้งหมดมาที่…
350…
ในพระราชวัง
ให้ต่อไหมพ่ะย่ะค่ะ
ฝ่าบาท
ถ้าเขามีอำนาจขนาดนั้น ข้าก็ต้องโดนด้วยสิ
เขาแตะต้องเทพไม่ได้
(อพยพ 9:23-26)
"และพระเจ้าก็สร้างฝนลูกเห็บ"
"หนักแบบที่ไม่เคยมีมาก่อนในแผ่นดินแห่งอียิปต์
ตั้งแต่เป็นประเทศมา"
"และลูกเห็บก็กระหน่ำไปทั่วอียิปต์"
"ทุกอย่างที่อยู่ในทุ่ง ไม่ว่าจะมนุษย์หรือสัตว์"
"มีเพียงโกเชนที่ซึ่งลูกหลานอิสราเอลอาศัย
ไม่มีลูกเห็บ"
ข้ารักเจ้านะ น้องชายของข้า
ข้าขอให้เจ้าฟังเขา
เพราะเจ้าก็รักเขาเหมือนกัน
ผู้คนจะอดตาย
หลายพันคน
เว้นแต่ฟาโรห์จะยอม
แล้วเขาจะยอมไหม
หวังว่าเช่นนั้น
คำว่า "ฟาโรห์"
เรายังคงใช้อยู่ทุกวันนี้ในภาษาอารบิก ในภาษาอารบิกมาตรฐานสมัยใหม่เพื่อ...
เราใช้เป็นคำกริยาด้วยซ้ำ
คนที่หยิ่งยโส คนที่โอ้อวด
คนที่ไม่ยอมฟัง คนที่ท้าทาย
คนที่ชอบท้าทายทุกคน
เขาเป็นฟาโรห์ เขาทำตัวเหมือนฟาโรห์
ผมไม่อยากพูดถึงการเมืองนะ แต่ในระบอบเผด็จการส่วนใหญ่
จะมีเผด็จการคนนึงที่ทำตัวแบบนี้
คนอย่างฟาโรห์ยังมีอยู่จนถึงทุกวันนี้
ฝ่าบาท
ไม่มีใครทำงาน
ประชาชนจะอดตาย
มันเกินจะทนไหวแล้ว
เราจะเดินทางนี้ต่อไปไม่ได้
พระเจ้าของข้าจะไม่ยอมแพ้
จนกว่าท่านจะให้สิ่งที่เราขอ
บอกพระเจ้าของเจ้าให้ทำให้ลูกเห็บหยุด
แล้วเราค่อยคุยกัน
เจ้าได้พิสูจน์แล้วว่า เจ้าอยู่ภายใต้การคุ้มครองของเทพ
เพื่อเป็นเกียรติแก่เขา
ข้าจะปล่อยให้คนของเจ้าไปที่ทะเลทรายเพื่อบูชา
เป็นพระกรุณาอย่างยิ่ง ฝ่าบาท
อย่างไรก็ดี...
เดินเตร็ดเตร่ในทะเลทรายเป็นวันๆ อาจส่งผลเสียต่อสมองของเด็ก
ดังนั้นเจ้าต้องทิ้งลูกๆ ของเจ้าไว้ในเมือง
ในฐานะผู้ปกป้องประชาชน ข้าเป็นหนี้พวกเขา
ลูกๆ ของเราต้องมากับเรา
- ทำไม - นี่คือคำสั่งของพระเจ้าเรา
นี่คือคำสั่งของข้า
นายท่าน
เรามีธัญพืชพอกินถึงเจ็ดปี
เราเป็นชาวไร่ที่เก่งที่สุดในโลก
- เราจะอดทน - ฟาโรห์
ให้สิ่งที่ข้าขอไป
ไม่งั้นข้าสาบานว่าฝูงตั๊กแตน จะกินธัญพืชทุกเมล็ดในแผ่นดินของท่าน
เพื่อประชาชนของท่าน ยอมจำนน
(อพยพ 10:13)
"พระเจ้านำลมตะวันออกมาสู่แผ่นดินทั้งวันทั้งคืน"
"ลมตะวันออกนำฝูงตั๊กแตนมา"
ผลกระทบสะสมของภัยพิบัติเหล่านี้
ไหนจะเรื่องน้ำที่ยังไม่เข้าที่
ไหนจะแมลงวัน ไหนจะแมลงที่จู่โจม
ที่จะทำลายแหล่งอาหาร
ที่จะทำลายชีวิตและเศรษฐกิจ
มันสะท้อนเพราะมันคือชีวิตจริง
และมันก็กระทบชีวิตของผู้คน ในบ้านของพวกเขาเอง
พระเจ้ากำลังเล่าเรื่อง
เขากำลังพูดกับชาวอิสราเอล
และเรื่องราวที่เขากำลังเล่าให้ฟังก็คือ การถอนรากถอนโคน
สิ่งที่เราเชื่อว่าเป็นต้นตอของอำนาจ
ทีละอย่าง พระเจ้าถอนรากถอนโคนแผ่นดิน เศรษฐกิจ
ความรู้สึกว่ามีอำนาจ
"ตั๊กแตนกินพืชผักทุกอย่างบนแผ่นดิน
และผลไม้ทั้งหมดที่รอดจากลูกเห็บ"
"ไม่มีสีเขียวเหลืออยู่บนต้นไม้
หรือต้นพืชในทุ่งทั่วแผ่นดินอียิปต์"
ฟาโรห์ ฟังเสียงร้องของเรา
ท่านพ่อ...
ข้าเห็นประชาชนภายนอกพระราชวัง
พวกเขาต่างหิวโหย
เราพิสูจน์ตัวเองไม่ใช่แค่ด้วยความสำเร็จ
แต่สิ่งที่เราต้องฟันฝ่าอีกด้วย
ทำไมเราต้องฟันฝ่าเรื่องนี้
ข้าคือฟาโรห์
ลูกชายข้า วันหนึ่งเจ้าก็จะเป็นฟาโรห์
เราคือกฎระเบียบ เสาหลักของอาณาจักรอันยิ่งใหญ่นี้
หากข้ายอมจำนนต่อเทพแห่งชาวฮีบรู
ถ้าข้า...
ยอมแพ้…
รากฐานก็จะพังทลาย
เราจะไม่เหลืออยู่
มันหาใช่ความพ่ายแพ้ไม่ น้องชาย
มันคือความนอบน้อมและการใช้เหตุผล
มันคือความก้าวหน้า
เหล่าทวยเทพจะได้อยู่อย่างสงบสุข
เซติกับฮอรัสมาปรองดองกัน
พวกเขาแบ่งโลกระหว่างพวกเขา
แล้วข้าจะต้องแบ่งโลกที่เป็นของข้าแล้วงั้นหรือ
ท่านพ่อ ถ้าท่านให้โมเสสสิ่งที่เขาต้องการ
ท่านจะนำคนของเรากลับไปสู่ความรุ่งเรือง
ท่านจะยิ่งใหญ่ขึ้นไปอีก ไม่ใช่เล็กลง
ข้ายิ่งใหญ่ไปกว่านี้ไม่ได้แล้ว
ข้าจะสูญสิ้น หากต้องก้มหัวให้พระเจ้าของโมเสส
ข้าจะไม่ทำแบบนี้
ข้าจะไม่ทำ
"ความมืดมิดเข้าปกคลุมทั่วแผ่นดินอียิปต์"
"พวกเขามองไม่เห็นกันและกัน
และไม่มีใครออกจากบ้าน
มาสามวัน"
ปิดบังดวงอาทิตย์ เทพแห่งดวงอาทิตย์ รา เป็นผู้นำของเหล่าทวยเทพ
และเป็นเทพอุปถัมภ์ของฟาโรห์
มันเริ่มจริงจังแล้วตอนนี้
ฉันคิดว่าความมืดคือการโจมตีรา
เพราะชาวอียิปต์มองดวงอาทิตย์ เป็นส่วนสำคัญของระบบจักรวาล
ชาวอียิปต์ไม่เข้าใจ ว่าเกิดอะไรขึ้นกับดวงอาทิตย์ตอนกลางคืน
สำหรับพวกเขามันก็เลยน่ากลัว เพราะความมืดมิดสำหรับพวกเขา
เป็นตัวแทนของสิ่งลี้ลับมากมาย
และมันก็เกี่ยวข้องกับการเดินทางไปยมโลกด้วย
ฉันจึงคิดว่าความมืดก็หมายถึง ความตายของพวกเขาในฐานะมนุษย์ด้วย
เรื่องราวการสร้างในหนังสือปฐมกาลหนึ่ง เล่าถึงที่พระเจ้าสร้างระเบียบจากความโกลาหล
ในช่วงภัยพิบัติ ความไม่เป็นระเบียบถูกนำกลับมา
เหมือนกับตอนที่ยังไม่ได้สร้าง
มันคือการแสดงของจักรวาล
ทวยเทพเป็นศัตรูกัน ใครจะชนะศึกนี้
เขาจะขัดขืนไม่ได้แล้ว
ความหยิ่งยโสทำให้เขาตาบอด
จงระวัง
พลังที่เจ้าใช้นั้นยิ่งใหญ่มาก
อย่าปล่อยให้มันทำให้เจ้าแข็งกระด้าง
โมเสส
โปรดนำดวงอาทิตย์และดวงจันทร์ กลับคืนสู่ท้องฟ้าด้วย
ท่านจะปล่อยให้เราไปทำการบูชา
ท่านจะให้เราพาลูกๆ ของเรา
ผู้อาวุโสของเราไป
ชาวอิสราเอลทั้งหมด
เจ้าจะไม่ได้ไปบูชาหรอก
พูดออกมาเลย
เจ้าวางแผนจะหนีไป
หนีไปและทรยศเจ้าเมืองของเจ้า
ข้า
นั่นเป็นความจริง
พวกเราจะไป
เราถูกตรึงไว้กับท่านนานเกินไปแล้ว ฟาโรห์
ได้เวลาปลดปล่อยคนของข้าแล้ว
ออกไป
ไว้ชีวิตคนของท่าน
หลีกเลี่ยงความเจ็บปวดที่จะตามมา ให้กับตัวท่านเอง
ความเจ็บปวดของข้าด้วย
ออกไป
และระวังให้ดี
แน่นอน
ถ้าข้าเห็นหน้าเจ้าอีกเมื่อไหร่
ข้าจะเคี้ยวเนื้อเจ้า
ท่านพูดถูกแล้ว
ท่านจะไม่ได้เห็นหน้าข้าอีก
- ท่านแม่ - โมเสส
เขาไม่ยอมจำนน
ข้าเกรงว่าเขาทำไม่ได้
เทพของลูกมีพลังมากกว่า
ใครมีตาก็เห็น
แต่ได้โปรดเถอะ โมเสส ขอให้เขาเมตตาอียิปต์
มันไม่ช่วยหรอก
ท่านมีรับสั่งว่าอย่างไร
เราคือผู้ทำลาย
โมเสส อะไรกำลังจะเกิดขึ้น
ข้าคือผู้ทำลาย
ความตาย
คำบรรยายโดย จิตรวดี ตรีมาศ